Timo Hyytinen

Timo Juhani Hyytinen (s. 19. helmikuuta 1944 Huittinen) on suomalainen Jyväskylässä asuva asesuunnittelija, tietokirjailija ja kustantaja. 

Insinööri Hyytisen nimissä on useita mallisuojiaMallisuoja 757/79 Käsiaseen tukin poskituki/perälevy, mallin luoja Timo Hyytinen  ja patentteja haulikon rakenteestaPatentti 67953 Taittuvarakenteisten luotikaliiperisten aseiden vasaran lukitusjärjestelmä 10.5.1983, keksijä Timo Juhani Hyytinen , hylsyn ulosheittimistaPatentti 4665, 16.3.1979 Taittumalla avattavan aseen ulosheitin ja ulostyönnin, keksijä Timo Juhani Hyytinen , haulikon perälevyrakenteesta Patentti 66084 Aseen, etenkin haulikon perälevyrakenne 16.11.1982, keksijä Timo Juhani Hyytinen , automaattiaseen ja luodikon rakenteistaPatentti 72807 Monikäyttöluodikkojärjestelmä 21.5.1986, keksijä Timo Juhani Hyytinen  sekä aseen lukitusjärjestelmistäPatentti 48503 10.10.1974 Pyörähtävälukkoisen aseen lukko, keksijä Timo Hyytinen . Hänet tunnetaan ennen kaikkea Valmet 412 asejärjestelmästä, jonka kehityksessä toteutettiin useita uusia keksintöjä ja patentteja.

Hyytisen kirjallinen tuotanto käsittelee suomalaisten aseiden konstruktioita, suomalaisten puukkojen mallistoa ja uistimien historiaa. Myös eränkäynti, kalastus, jousiammunta, huumori, filosofia ja sukututkimus ovat edustettuina hänen laajassa tuotannossaan, joka käsittää yli 50 teosta. Joitakin teoksia on julkaistu myös e-kirjoina. Hyytisen tekstejä ja artikkeleita on julkaistu useissa metsästys- ja kalastuslehdissä sekä kokoomateoksissa Eränkävijä ja Erämaailma.

Hyytisen vanhemmat ovat teknikkokapteeni Aarre Hyytinen ja Mirja o.s. Tuomiaho. Hyytisen työura vuodesta 1968 käsittää 20 vuoden jakson Valmet Oy Tourulan tehtaan asesuunnittelu- ja myyntipäällikkönä. Tuona aikana kehitettiin suomalaisesta Valmet-haulikosta menestystuote, jota vietiin sekä Euroopan että Amerikan asemarkkinoille. Valmetin jälkeen hän toimi 8 vuotta Vihtavuoren Panos Oy:n toimitusjohtajana ja sen jälkeen tietokirjailijana ja kustannusliike Arma Fennica Oy:n toimitusjohtajana. Hyytinen on Suomen tietokirjailijoiden ja Keski-Suomen kirjailijoiden jäsen.

Hänelle on myönnetty Valtion tiedonjulkistamispalkinto vuonna 1989 (Suuri Puukkokirja) ja Suomen urheilukirjasäätiön tunnustuspalkinto vuonna 1991 (Suuri Jousikirja). Hyytinen vastaanotti Valmet 412 asejärjestelmälle myönnetyn Vuoden ase USA:ssa 1980 -kunniapalkinnonValmet News 1/19891 , joka oli ensimmäinen Yhdysvaltojen ulkopuolelle myönnetty. 

 Teoksia 

Aseet, asesuunnittelu, aseiden historia, sotahistoria:
  Arma Fennica 1, suomalaiset aseet, Finnish firearms, Arma Fennica Oy 1985. 
  Metsästäjän asekäsikirja, Arma Fennica Oy, useita painoksia 1986 - 2016
 Arma Fennica 2, Sotilasaseet, avustaja Alf Danker, Arma Aboa, Arma Fennica Oy 1987. 
 Asesuunnittelua Suomessa, Arma Fennica Oy 2001
 Kivääritehtaan tarina, yhdessä Jarkko Mänttärin ja Hannu Niskasen kanssa, Kopijyvä Oy 2003
 Vanhat aseet 1 (1880-1950), Arma Fennica Oy 2003
 Vanhat aseet 2 (1950-1970, Arma Fennica Oy 2004
 Vanhat aseet 3 (1970-1993), Arma Fennica Oy 2006
 Aseet ja laki, Jokamiehen ase- ja metsästyslakikirja, Arma Fennica Oy 2007
 Valmet-haulikot, Leijonasta klassikoksi, Arma Fennica Oy 2010
 Jälleenlataajan käsikirja, Arma Fennica Oy, useita painoksia 1994 -2011
 Tikkakosken aseet 1918-1990, Arma Fennica Oy 2011
 Suomi-konepistoolin tarina, yhdessä Harri Hyytisen kanssa, Arma Fennica Oy 2012
 Sako-aseet 1921-2000, Arma Fennica Oy 2012
 Aimo Lahden asekeksinnöt, Arma Fennica Oy 2013 
 VKT- ja Valmet –kiväärit, Suomen Leijonasta Petraan, Arma Fennica Oy 2015
 Kapteeni Kaarna ja Kärnän jääkärit, e-kirja, Arma Fennica Oy 2015

Puukkokirjat:
 Suuri Puukkokirja, Finnish knives and bayonets, Arma Fennica Oy 1988. Valtion tiedonjulkistamispalkinto v. 1989. 
 Puukko käsikirja, Arma Fennica Oy 1999
 Linkkuveitset, Arma Fennica Oy 2002
 Suuri puukkokirja 2, The Finnish puukko, models, and how it is made, Arma Fennica Oy 2005
 Leuku ja Lapin puukot, poromiehen työkalusta korupuukoksi, Arma Fennica Oy 2015

Kalastusaiheiset kirjat:
 Suomalaiset uistimet, yhdessä Raimo Vihosen ja Pertti Vartiaisen kanssa, Arma Fennica Oy 1995
 Suuri perhokalastuskirja, yhdessä Veikko Hiltusen kanssa, Arma Fennica Oy 1996
 Suuri pilkkikirja, Arma Fennica Oy 2000
 Perhokalastus ja sata ottiperhoa, yhdessä Veikko Hiltusen kanssa, Arma Fennica Oy 2002
 Uistinkalastus ja sata ottiuistinta, yhdessä Harri Hyytisen kanssa, Arma Fennica Oy 2004
 Suuri uistinkirja, Arma Fennica Oy 2008
 Nuori kalastaja, Arma Fennica Oy 2010
 Teno-kirja, kalastusta Tenolla ja Jäämerellä, Arma Fennica Oy 2012
 Suomalaisen vaapun historia, Arma Fennica Oy 2014

Jouset, jousiammunta, jousimetsästys:
 Suuri jousikirja, jouset, jousiammunta, jousimetsästys, Arma Fennica Oy 1990, 2008, 2016. Suomen urheilukirjasäätiön kunniakirja vuonna 1991.

Eränkäynti, eräkirjallisuus, eränovellit:
 Metsästäjän opas aseosa, Metsästäjäin keskusjärjestö ry 1990. Kirja jonka jokainen metsästäjäsukupolvi yli 20 vuoden ajan on opetellut metsästäjätutkintoa varten.
 Tapiola 1, Suuri Erätieto, aseosa, Weilin &Göös Oy 1979
 Erä Fennica, Suomen eräkirjat ja -julkaisut, yhdessä Matti Kettusen kanssa, Arma Fennica Oy 1991
 Tenolta Tansaniaan, eränovelleja, Arma Fennica Oy 1992
 Historiallisia erätarinoita (toim.), Arma Fennica Oy 1992
 Riekko, elämän lintu, eränovelleja, Arma Fennica Oy 1996
 Riistalaukauksia haulikolla, kiväärillä ja jousella, Arma Fennica Oy 2006

Huumori
 Hirvi vai muu, eräkaskuja meiltä ja muualta, kuvitus graafikko Martti Arkko, Arma Fennica Oy 1993
 Hirvikämpän huumoria, Arma Fennica Oy 2013
 Kalamiesten kaskuja, Arma Fennica Oy 2013

Muuta:
 Juminkeko, uskomusten pitkä historia, Arma Fennica Oy 2014, johdatus nykyisen maailmanmenon järjettömyyteen.
 Sukukirja Hyytinen, Lappajärvi'', Hyytisen sukuseura ry 2010

 Lähteet 





 Timo Hyytinen Kirjasampo.fi:ssä
 Hyytisen sukukirja kirjastossa

Viitteet

Luokka:Suomalaiset asesuunnittelijat
Luokka:Elävät henkilöt
Luokka:Vuonna 1944 syntyneet
Luokka:Suomalaiset tietokirjailijat
Luokka:Suomalaiset kustantajat